সমকামী ভেবেই সানি লিওনকে এড়িয়ে গিয়েছিলেন স্বামী ড্যানিয়েল ! | cncrimenews24
By তারেক আজিজ	 তারিখঃ Sep 8, 2017
লিউডের বিতর্কিত অভিনেত্রী সানি লিওন ব্যক্তিজীবনে স্বামী ড্যানিয়েল ওয়েবরের সাথে সুখে সংসার করছেন। তাদের ঘরে কোন সন্তান জন্ম না নিলেও কিছুদিন আগে নিশা নামে একটি কন্যা সন্তানের দত্তক নিয়েছেন তারা। তবে সানি লিওনকে প্রথম দেখায় সমকামী ভেবেই এড়িয়ে গিয়েছিলেন স্বামী ড্যানিয়েল।
সম্প্রতি নেহা ধুপিয়ার চ্যাট শো ‘নো ফিলটার নেহা’ তে সানি নিজেই স্বীকার করেছেন এই তথ্য। সানি-ড্যানিয়েলের দেখা হয়েছিল লাস ভেগাসের এক নাইটক্লাবে। যেখানে সানি গিয়েছিলেন নিজের সমকামী বন্ধু রিনার সঙ্গে। সমকামী বন্ধুর সঙ্গে একেবারে টমবয় লুকে গিয়েছিলেন সানি। আর তাতেই ড্যানিয়েলের মনে হয়েছিল তিনি ও রিনা দু’জনে কাপল।
তবে কিছুদিন পরেই সে ভুল ভেঙে যায়। একে অন্যের প্রতি আকর্ষণ বোধ করেন সানি-ড্যানিয়েল। কয়েক বছর যেতে না যেতেই সানিকে নিজের বাড়িতে মায়ের সঙ্গে দেখা করাতে নিয়ে যান ড্যানিয়েল। শাশুড়ির সঙ্গেও প্রথম দিন থেকেই ভাল সম্পর্ক সানির। ২০১১ সালে বিয়ে করেন দু’জনে। তারপর থেকেই একসঙ্গে রয়েছেন জীবনের প্রতিটা মুহূর্তে।